stanford-oval/wikipedia huggingface dataset:
งานประกาศผลรางวัลออสการ์ ครั้งที่ 66
รางวัล > ภาพยนตร์สั้นยอดเยี่ยม

Schwarzfahrer - Pepe Danquart
รางวัล > ภาพยนตร์สารคดีขนาดสั้นยอดเยี่ยม

Defending Our Lives
รางวัล > ภาพยนตร์สารคดียอดเยี่ยม

I Am a Promise: The Children of Stanton Elementary School
รางวัล > ภาพยนตร์ภาษาต่างประเทศยอดเยี่ยม

Belle Epoque
แหล่งข้อมูลอื่น

งานประกาศผลรางวัลออสการ์ ครั้งที่ 66 เก็บถาวร 2009-01-17 ที่ เวย์แบ็กแมชชีน ที่เว็บไซต์ IMDb
ทางหลวงแผ่นดินหมายเลข 3200

|  ทางหลวงแผ่นดินหมายเลข 3200 |
| --- | --- |
ฉะเชิงเทรา–บางน้ำเปรี้ยว
แนวเส้นทาง
ข้อมูลของเส้นทาง
ความยาว: 18.725 กิโลเมตร (11.635 ไมล์)
มีขึ้นเมื่อ: พ.ศ. 2511–ปัจจุบัน
ทางแยกที่สำคัญ
ปลายทางทิศใต้:  ถ.ศุภกิจ ใน อ.เมืองฉะเชิงเทรา จ.ฉะเชิงเทรา
 :    ถ.ศุขประยูร ใน อ.บ้านโพธิ์ จ.ฉะเชิงเทรา 
ปลายทางทิศเหนือ:   แยกบางน้ำเปรี้ยว ใน อ.บางน้ำเปรี้ยว จ.ฉะเชิงเทรา
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 3200 สายฉะเชิงเทรา–บางน้ำเปรี้ยว เป็นทางหลวงแผ่นดินที่เชื่อมระหว่างเทศบาลเมืองฉะเชิงเทรา ช่วงถนนศุภกิจ กับทางหลวงชนบท นย.3001 และทางหลวงแผ่นดินหมายเลข 3481 โดยเริ่มต้นจากอำเภอเมืองฉะเชิงเทรา และสิ้นสุดที่อำเภอบางน้ำเปรี้ยว จังหวัดฉะเชิงเทรา
ประวัติ

ทางหลวงแผ่นดินหมายเลข 3200 ปรากฎขึ้นครั้งแรกในปี พ.ศ. 2511 ในการกำหนดระบบหมายเลขทางหลวงจังหวัด โดยจัดให้เป็นทางหลวงจังหวัดหมายเลข 3200 ชื่อสายทางฉะเชิงเทรา–บางน้ำเปรี้ยว อยู่ภายใต้การดูแลของแขวงการทางฉะเชิงเทรา ต่อมาปรากฎขึ้นในผังเมืองเมืองรวมฉะเชิงเทราในปี พ.ศ. 2530 โดยมีจุดเริ่มต้นต่อเนื่องจากถนนศุภกิจ และขึ้นไปทางเหนือไปจนสุดเขตเทศบาลเมืองฉะเชิงเทราโดยกำหนดให้มีขนาด 4 ช่องจราจรตามผังเมือง ต่อเนื่องออกไปจนบรรจบกับตลาดบางน้ำเปรี้ยวในปัจจุบัน
ต่อมาในปี พ.ศ. 2537 ได้มีการเวนคืนแนวเส้นทางบางส่วนในเขตพื้นที่อำเภอบางน้ำเปรี้ยว เพื่อก่อสร้างเส้นทางเลี่ยงเมืองบางน้ำเปรี้ยวโดยแยกออกจากทางหลวงแผ่นดินหมายเลข 3200 ออกไปและตัดกันกับทางหลวงแผ่นดินหมายเลข 3481 พร้อมทั้งบรรจบกับถนนสาธารณะที่มุ่งหน้าไปยังจังหวัดนครนายก (ปัจจุบันคือทางหลวงชนบท นย.3001) เพื่ออำนวยความสะดวกในการขนส่งคมนาคมในพื้นที่โดยไม่จำเป็นต้องตัดผ่านเขตเมืองของอำเภอบางน้ำเปรี้ยว และมีการประกาศเวนคืนเพื่อขยายเส้นทางอีกครั้งในปี พ.ศ. 2542 ตั้งแต่ต้นสายทางคือตลาดบ้านใหม่ จนสิ้นสุดสายทางในตลาดบางน้ำเปรี้ยวบรรจบกับทางหลวงแผ่นดินหมายเลข 3124
ในปี พ.ศ. 2544 ทางหลวงแผ่นดินหมายเลข 3200 ได้เปลี่ยนชื่อสายทางเป็น แยกทางหลวงหมายเลข 315 (ฉะเชิงเทรา) - บางน้ำเปรี้ยว และกลับมาใช้ชื่อเดิมอีกครั้งในปี พ.ศ. 2564 และปรับแนวเส้นทาง โดยให้แนวถนนเลี่ยงเมืองบางน้ำเปรี้ยวกลายเป็นส่วนหนึ่งของทางหลวงแผ่นดินหมายเลข 3200 และทางหลวงแผ่นดินช่วงที่เข้าสู่ตลาดบางน้ำเปรี้ยวเดิม เปลี่ยนไปรวมเป็นส่วนหนึ่งของทางหลวงแผ่นดินหมายเลข 3124
รายละเอียดเส้นทาง

ทางหลวงแผ่นดินหมายเลข 3200 เป็นถนนขนาด 2 ช่องจราจรสวนกัน เขตทาง 20.00 เมตร และ 4 ช่องจราจรในเขตเทศบาลเมืองฉะเชิงเทรา พื้นผิวแบบแอสเฟลต์คอนกรีต ระยะทางรวม 18.725 กิโลเมตร เป็นเส้นทางสายหลักอีกเส้นที่เชื่อมต่อเข้าสู่ตัวอำเภอเมืองฉะเชิงเทราจากทิศเหนือคืออำเภอบางน้ำเปรี้ยว และมีแผนจะเชื่อมต่อกับถนนวงแหวนเลี่ยงเมืองฉะเชิงเทราในอนาคตเพื่อแบ่งเบาการจราจรที่มุ่งหน้าเข้าสู่เมืองจังหวัดฉะเชิงเทราผ่านถนนสายหลักอย่างถนนสุวินทวงศ์ (ทางหลวงแผ่นดินหมายเลข 304) ในชื่อว่าทางแยกต่างระดับบางขวัญ ซึ่งสามารถใช้เส้นทางลัดไปยังอำเภอบางคล้า อำเภอพนมสารคาม และจังหวัดปราจีนบุรีได้โดยไม่ต้องตัดผ่านตัวเมืองที่ทางแยกต่างระดับเสม็ดใต้ ตลอดแนวสองข้างทางของทางหลวงแผ่นดินหมายเลข 3200 ประกอบไปด้วยพื้นที่เกษตรกรรมเป็นส่วนใหญ่ในช่วงนอกเขตเทศบาลเมืองฉะเชิงเทรา ส่วนในเขตเทศบาลเมืองฉะเชิงเทราเป็นพื้นที่อยู่อาศัยความหนาแน่นน้อย มีการจราจรเฉลี่ยในปี พ.ศ. 2563 ตรวจวัดที่ช่วงกิโลเมตรที่ 17+000 อยู่ที่ 16,359 PCU ต่อวัน
ทางหลวงแผ่นดินหมายเลข 3200 มีจุดเริ่มต้นในอำเภอเมืองฉะเชิงเทรา ในตำบลหน้าเมือง ผ่านตำบลบ้านใหม่ เข้าสู่ตำบลบางขวัญ จากนั้นเข้าสู่เขตอำเภอบางน้ำเปรี้ยวในตำบลโพรงอากาศ แยกออกไปเข้าตัวเมืองบางน้ำเปรี้ยวบริเวณแยกผู้ใหญ่แดง ทางหลวงแผ่นดินหมายเลข 3124 (3200 เดิม) และสิ้นสุดที่ตำบลบางน้ำเปรี้ยวบริเวณทางแยกบางน้ำเปรี้ยว บรรจบกับทางหลวงแผ่นดินหมายเลข 3481 ที่แยกบางน้ำเปรี้ยวที่เดินทางต่อไปยังอำเภอบ้านสร้าง จังหวัดปราจีนบุรีในทิศทางขวา และเขตหนองจอก กรุงเทพมหานครในทิศทางซ้าย รวมทั้งสามารถตรงต่อไปยังทางหลวงชนบท นย.3001 เพื่อเดินทางต่อไปยังอำเภอองครักษ์ จังหวัดนครนายกได้
เขตการควบคุม

ทางหลวงแผ่นดินหมายเลข 3200 แบ่งเขตการควบคุมออกเป็น 1 ตอน ได้แก่
| ช่วงที่ | ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง | จังหวัด |
| --- | --- | --- | --- | --- | --- | --- | --- |
| 1 | 0100 | ฉะเชิงเทรา–บางน้ำเปรี้ยว | 0+000–18+725 | 18.725 | หมวดทางหลวงบ้านโพธิ์ | แขวงทางหลวงฉะเชิงเทรา | ฉะเชิงเทรา |
| รวม | รวม | 1 ตอนควบคุม | รวมระยะทาง | 18.725 กม. | 18.725 กม. | 18.725 กม. | 18.725 กม. |
สถานที่สำคัญ > สถานที่ท่องเที่ยว

ตลาดบ้านใหม่
สถานที่สำคัญ > สถานที่ราชการ

โรงเรียนเบญจมราชรังสฤษฎิ์ 5
สถานีกำจัดขยะมูลฝอย เทศบาลเมืองฉะเชิงเทรา
โรงเรียนอนุบาลวัดปิตุลาธิราชรังสฤษฎิ์ แห่งที่ 2 (บางขวัญ)
องค์การบริหารส่วนตำบลบางขวัญ
องค์การบริหารส่วนตำบลโพรงอากาศ
โรงเรียนสุทธิสุนทรอุทิศ
เทศบาลตำบลบางน้ำเปรี้ยว
สถานีตำรวจภูธรบางน้ำเปรี้ยว
สถานที่สำคัญ > ศาสนสถาน

วัดจีนประชาสโมสร
วัดวิเวกอาคม
วัดโพรงอากาศ
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม
วัดโพรงอากาศ เป็นศาสนสถานอีกแห่งที่ตั้งอยู่ระหว่างเส้นทาง
ประชาทรรศน์ (หนังสือพิมพ์)

บทความนี้เกี่ยวกับหนังสือพิมพ์ สำหรับความหมายอื่น ดูที่ ประชาทรรศน์ (แก้ความกำกวม)
| --- | --- |
สงบ สันติ สามัคคี ทำความดีถวายพ่อ
ประเภท: หนังสือพิมพ์รายวัน
รูปแบบ: หนังสือพิมพ์ผู้นำ  (Elite Newspaper)
เจ้าของ: บริษัท สำนักข่าวประชาทรรศน์ จำกัด
หัวหน้าบรรณาธิการ: อุดมศักดิ์ เสาวนะ
บรรณาธิการ: ทองเจือ ชาติกิจเจริญ
บรรณาธิการบริหาร: พิธาน คลี่ขจาย
ก่อตั้งเมื่อ: 1 ตุลาคม พ.ศ. 2550
นโยบายทางการเมือง: กลุ่มเพื่อนเนวิน
ภาษา: ภาษาไทย
ฉบับสุดท้าย: 15 มกราคม พ.ศ. 2553 (581 ฉบับ)
สำนักงานใหญ่: เลขที่ 731 อาคารพีเอ็มทาวเวอร์ ชั้น 15 ถนนอโศก-ดินแดง แขวงดินแดง เขตดินแดง กรุงเทพมหานคร
เว็บไซต์: prachatouch.co.th
ประชาทรรศน์ เป็นหนังสือพิมพ์รายวัน วางจำหน่ายทุกวันจันทร์-วันศุกร์ จำนวน 16 หน้า ราคาฉบับละ 7 บาท นำเสนอข่าวทั่วไป มีคำขวัญว่า “หนังสือพิมพ์รายวันทางเลือกเพื่อประชาชน” ออกฉบับปฐมฤกษ์เมื่อวันที่ 11 ตุลาคม พ.ศ. 2550 หลังจากที่พิมพ์เป็นฉบับทดลองมาแล้ว 10 ฉบับ ตั้งแต่วันที่ 1 ตุลาคม มีพิธาน คลี่ขจาย น้องชายสุภาพ คลี่ขจาย เป็นบรรณาธิการบริหาร ผศ.จรัล ดิษฐาอภิชัย ประธานคณะกรรมการประชาชนเพื่อแก้ไขรัฐธรรมนูญ 2550 (คปพร.) อดีตกรรมการสิทธิมนุษยชนแห่งชาติ และอดีตประธานแนวร่วมประชาธิปไตยต่อต้านเผด็จการแห่งชาติ (นปช.) เป็นที่ปรึกษากิตติมศักดิ์ และอเนก เรืองเชื้อเหมือน เป็นบรรณาธิการผู้พิมพ์ผู้โฆษณา
หนังสือพิมพ์ประชาทรรศน์มีเนื้อหาส่วนมากเกี่ยวกับการแสดงทัศนคติทางการเมืองที่แตกต่างจากสื่อกระแสหลัก โดยมีจุดยืนในการส่งเสริมระบบรัฐสภาในระบอบประชาธิปไตยอันมีพระมหากษัตริย์ทรงเป็นประมุข ต่อต้านการรัฐประหาร และการชุมนุมทางการเมืองที่ปฏิเสธคณะบุคคลที่เข้าดำรงตำแหน่งทางการเมืองอย่างถูกต้องตามกฎหมาย ซึ่งหมายถึงคณะมนตรีความมั่นคงแห่งชาติ และพันธมิตรประชาชนเพื่อประชาธิปไตย
ต่อมา การนำเสนอข่าวในระยะหลังเป็นไปในทำนองให้การสนับสนุนนายเนวิน ชิดชอบ และพรรคภูมิใจไทย เนื่องจากนายเนวินเป็นนายทุนให้กับหนังสือพิมพ์ฉบับนี้นั่นเอง และสีหัวข่าวใหญ่ปรับเปลี่ยนจากสีแดงเป็นสีน้ำเงินแทนรวมไปถึงได้โจมตีกลุ่ม แนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน
หนังสือพิมพ์ประชาทรรศน์ตีพิมพ์วางจำหน่าย 581 ฉบับ กระทั่งวันที่ 15 มกราคม พ.ศ. 2553 ได้ตีพิมพ์เป็นฉบับสุดท้าย ก่อนที่บริษัท สำนักข่าวประชาทรรศน์ จำกัด ตัดสินใจหยุดผลิต หยุดจำหน่าย และให้พนักงานลาออกจำนวนมาก ปัจจุบันเหลือเพียงแค่เว็บไซต์ประชาทรรศน์ออนไลน์ที่นำเสนอข่าว ส่วนกองบรรณาธิการบางส่วนหันไปผลิตรายการวิทยุ โดยใช้ชื่อว่าสถานีวิทยุชุมชนปกป้องสถาบัน นำโดยนายอุดมศักดิ์ สาวนะ บรรณาธิการอำนวยการหนังสือพิมพ์ประชาทรรศน์
แหล่งข้อมูลอื่น

เว็บไซต์อย่างเป็นทางการ เก็บถาวร 2009-12-30 ที่ เวย์แบ็กแมชชีน
สถานการณ์สื่อในช่วงเดือนมกราคม 2553 โดย ศูนย์เฝ้าระวังการคุมคามสื่อ ฝ่ายสิทธิเสรีภาพและปฏิรูปสื่อ สมาคมนักข่าวนักหนังสือพิมพ์แห่งประเทศไทย
| ด ค ก หนังสือพิมพ์ในประเทศไทย |
| --- | --- |
รายวัน:  สยามรัฐ  ไทยรัฐ  เดลินิวส์  แนวหน้า  ข่าวสด  เอเอสทีวีผู้จัดการ  มติชน  ไทยโพสต์  พิมพ์ไทย 
ธุรกิจ:  ประชาชาติธุรกิจ  ฐานเศรษฐกิจ  กรุงเทพธุรกิจ  ข่าวหุ้นธุรกิจ  ทันหุ้น  สยามธุรกิจ  ดอกเบี้ยธุรกิจ  ยวดยาน 
กีฬา:  สตาร์ซอคเก้อร์รายวัน  สยามกีฬารายวัน  สปอร์ตพูล  สปอร์ตแมน  ฟุตบอลพูลฉบับตลาดลูกหนัง  มวยสยาม มวยเด็ด 
ท้องถิ่น:  พุทธสาสนา  ไทยนิวส์  เชียงใหม่นิวส์  โฟกัสภาคใต้  สมิหลาไทมส์  เสียงใต้  ทางไท  ปราการนิวส์  นิวส์ทูเดย์  ชลบุรีนิวส์  บรรพตนิวส์ 
ภาษาอังกฤษ:  บางกอกโพสต์  เดอะเนชั่น 
ภาษาจีน:  ตงฮั้วยิดเป้า  ซิงเสียนเยอะเป้า  จีนสากล  เกียฮั้วตงง้วน (ศิรินคร)  ซิงจงเอี๋ยน  เอเชียนิวส์ไทม์ 
ภาษาญี่ปุ่น:  บางกอกชูโฮ 
ออนไลน์:  สยามรัฐ  ไทยรัฐ  เดลินิวส์  แนวหน้า  ข่าวสด  มติชน  ประชาไท  ประชาธรรม  บ้านเมือง  โลกวันนี้  ผู้จัดการออนไลน์  คมชัดลึก  ประชาชาติธุรกิจออนไลน์ 
ในอดีต:  บางกอกรีคอเดอ  ไทย  กรุงเทพเดลิเมล์  ดรุโณวาท  ข่าวราชการ (ค็อต)  จีนโนสยามวารศัพท์  สยามออบเซิร์ฟเวอร์  ประชาชาติรายวัน  ดาวสยาม  เจ้าพระยา  สยามโพสต์  สื่อธุรกิจ  วัฏจักรรายวัน  คู่แข่ง  โลกกีฬา  คิกออฟ  เสรีรายวัน  ผู้จัดการรายวัน  กรุงเทพธุรกิจ บิซวีค  ประชาทรรศน์  เดลีเอ็กซ์เพรส  ไทยเรดนิวส์  มหาประชาชนสุดสัปดาห์  ผู้จัดการรายสัปดาห์  โลกวันนี้  บ้านเมือง  นิว)108  ฮอตสกอร์  โพสต์ทูเดย์  เอ็มทูเอฟ  แร็บบิดทูเดย์  คมชัดลึก  อะเดย์บุลเลตติน  บีแอลที  สยามบันเทิง  มายาแชนแนล  สยามดารา  ดาราเดลี  ซูเปอร์บันเทิง  ตลาดวิเคราะห์ 
องค์กร:  สมาคมหนังสือพิมพ์แห่งประเทศไทย ในพระบรมราชูปถัมภ์  สมาคมนักข่าวนักหนังสือพิมพ์แห่งประเทศไทย  สมาคมหนังสือพิมพ์ส่วนภูมิภาคแห่งประเทศไทย  สภาการหนังสือพิมพ์แห่งชาติ 
 หนังสือพิมพ์  บรอดชีต  แท็บลอยด์  ฐานันดรที่สี่  วันนักข่าว  หมวดหมู่:หนังสือพิมพ์ในประเทศไทย
บัณฑิต กันตะบุตร

‎ศาสตราจารย์บัณฑิต กันตะบุตร (23 ตุลาคม พ.ศ. 2458 - 2 ธันวาคม พ.ศ. 2543) ผู้ซึ่งนำระบบคอมพิวเตอร์เข้ามาใช้ในประเทศไทยเป็นคนแรก และเป็นผู้ริเริ่มการสอนโปรแกรมคอมพิวเตอร์ในมหาวิทยาลัย เป็นบุตรของ อำมาตย์เอก พระยาราชวรัยการ และ คุณหญิง บุญรอด  ได้เกิดที่จังหวัดลำปาง เมื่อวันที่ 23 ตุลาคม 2458 หลังจากเรียนจบชั้นมัธยม 8 ที่โรงเรียนอัสสัมชัญกรุงเทพฯ ท่านเดินทางไปศึกษาต่อในประเทศฟิลิปปินส์ จนสำเร็จปริญญาตรี (B.S.) จาก Far Eastern University และ ปริญญาโท (M.S.) จาก The University of Philippines หลังจากนั้นท่านบินข้ามทวีป ไปศึกษาต่อ ณ.ประเทศสหรัฐอเมริกา ที่ มหาวิทยาลัยชิคาโก (University of Chicago) ได้รับปริญญา MBA เน้นหนักวิชาคณิตศาสตร์ และเศรษฐศาสตร์
ระหว่างที่ศาสตราจารย์ บัณฑิต กันตะบุตร ดำรงตำแหน่งเป็นเลขาธิการสำนักงานสถิติแห่งชาติ (สสช.) พร้อม ๆ กับเป็นผู้ก่อตั้ง และหัวหน้าภาควิชาสถิติ จุฬาลงกรณ์มหาวิทยาลัย ท่านมองเห็นศักยภาพของเครื่องคอมพิวเตอร์ที่สามารถปฏิวัติการศึกษา และการพัฒนาประเทศไทย ท่านจึงได้หาเงินทุนสนับสนุนจากองค์กรระหว่างประเทศ และทรัพยากรอื่น ตลอดจนผู้เชี่ยวชาญจากแหล่งต่าง ๆ เพื่อจัดหา และติดตั้งระบบคอมพิวเตอร์สองระบบแรกของประเทศไทย คือ เครื่อง IBM 1620 ที่จุฬาลงกรณ์มหาวิทยาลัย และเครือ่ง IBM 1401 ที่สำนักงานสถิติแห่งชาติ ในเวลาไล่เลี่ยกัน ในปี พ.ศ. 2506
สำหรับการสอนเขียนโปรแกรมคอมพิวเตอร์ ศาสตราจารย์บัณฑิต กันตะบุตร ได้จัดหลักสูตรสอนการเขียน Machine Language, Symbolic Language, FORTRAN และ COBOL เป็นแห่งแรกของประเทศ ที่ภาควิชาสถิติ จุฬาลงกรณ์มหาวิทยาลัย โดยใช้เครื่อง IBM 1620 ให้นิสิตใช้เรียน และใช้วิ่งโปรแกรมได้เต็มที่ ขณะเดียวกันก็ยังมีสถาบันการศึกษาต่าง ๆ มาขอใช้เครื่องคอมพิวเตอร์ดังกล่าว ทั้งเพื่อการเรียนการสอน และเพื่อการทำวิจัยมากกมาย กล่าวได้ว่า จากวิสัยทัศน์ที่ล้ำสมัยนี้ เป็นจุดเริ่มต้น ของการผลิตบุคลากรชั้นนำด้านไอที ให้กับประเทศ ซึ่งมีผลจนถึงทุกวันนี้ หลักสูตรคอมพิวเตอร์ที่ภาควิชาสถิตินี้ ยังเปิดโอกาสให้บุคคลภาคนอก เข้ารับการอบรมด้วย จึงเป็นแรงผลักดันสำคัญอย่างหนึ่ง ของการพัฒนาไอที และเศรษฐกิจของประเทศในช่วงเวลาต่อมา ส่วนเครื่อง IBM 1401 ที่ สสช. ก็ใช้ปฏิบัติงานด้านประมวลข้อมูลจำนวนมาก ๆ เช่นงานสำมโนประชากรเป็นต้น 
ศาสตราจารย์ บัณฑิต กันตะบุตร ยังเป็นผู้บุกเบิกด้านธุรกิจประกันภัย และประกันชีวิต โดยที่ท่านและภรรยา (อาจารย์ประภา กันตะบุตร) เป็นนักคณิตศาสตร์ประกันชีวิตรุ่นบุกเบิกของประเทศไทย
ศาสตราจารย์ บัณฑิต กันตะบุตร ได้รับพระราชทานเครื่องราชอิสริยาภรณ์ และรางวัลมากมาย จากการรับใช้ชาติบ้านเมือง ล่าสุดท่านได้รับเครื่องราชอิสริยาภรณ์ ทุติยจุลจอมเกล้าวิเศษ ประถมาภรณ์มงกุฎไทย ทวิติยาภรณ์ช้างเผือก ท่านได้รับปริญญาดุษฎีบัณฑิตกิตติมศักดิ์ จากมหาวิทยาลัยสามสถาบันภายในประเทศ และได้รับ Professional Achievement Citation จากสมาคมศิษย์เก่าแห่งมหาวิทยาลัยชิคาโก ศาสตราจารย์ บัณฑิตกันตะบุตร ไดัรับยกย่องให้เป็น บิดาของวิชาสถิติ และเป็นผู้บุกเบิกด้านคอมพิวเตอร์ของประเทศไทย
เครื่องราชอิสริยาภรณ์

พ.ศ. 2510 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2543 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2508 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

http://www.thaiall.com/article/bundit.htm
บัณฑิต สาวแก้ว

| บัณฑิต สาวแก้ว |
| --- | --- |
เกิด: 10 เมษายน พ.ศ. 2519 (48 ปี) ประเทศนิวซีแลนด์
อาชีพ: VJ นายแบบ นักแสดง ผู้บริหาร
ปีปฏิบัติงาน: พ.ศ. 2540 - 2548
ตัวแทน: Cheil Worldwide's (Thailand)
คู่สมรส: ดุสิตา สาวแก้ว
บุตร: 3 คน
บัณฑิต สาวแก้ว (เกิดวันที่ 10 เมษายน พ.ศ. 2519; ชื่อเล่น: บี) อดีตนักแสดงชาวไทยเชื้อสายนิวซีแลนด์ในสังกัดสถานีวิทยุโทรทัศน์ไทยทีวีสีช่อง 3 จบการศึกษาปริญญาตรีจากคณะวิศวกรรมศาสตร์ มีผลงานการแสดงละครเรื่องแรก คือ เก้าอี้ขาวในห้องแดง ออกอากาศทางช่อง 3 รับบทเป็น ตะวันฉาย ต่อมารับบทเป็นพระเอกครั้งแรกในละครเรื่อง คู่ทรนง
ปัจจุบันดำรงตำแหน่ง Executive Digital Director ที่ Cheil Worldwide's (Thailand)
ละครโทรทัศน์

| ปี | เรื่อง | บทบาท |
| --- | --- | --- |
| 2542 |  เก้าอี้ขาวในห้องแดง  | ตะวันฉาย |
| 2543 | คู่ทรนง | บุเรศ |
| 2543 | รอยมาร | อุปมา |
| 2545 | กบฏหัวใจ | วิษณุ |
| 2545 | พยัคฆ์ร้าย โอมเพี้ยง | โต |
| 2547 | แดนพิศวง ตอน ความรักในขวดแก้ว | สายชล |
| 2548 | ระเบียงรัก | ยอนซั่น |
มิวสิควีดิโอ

| ปี | เพลง | ศิลปิน |
| --- | --- | --- |
| 2540 | ผูกพัน | ลีน่า คริสเตนเซ่น |
| 2541 | ถ่านไฟเก่า | ธงไชย แมคอินไตย์ |
| 2544 | ฉันจะอยู่กับเธอ | สุนิสา สุขบุญสังข์ |
ซง ฮเย-กโย

| ซง ฮเย-กโย |
| --- | --- |
ซงในเดือนกรกฎาคม 2023
เกิด: 22 พฤศจิกายน พ.ศ. 2524 (42 ปี) แทกู เกาหลีใต้
การศึกษา: มหาวิทยาลัยเซจง
อาชีพ:  นักแสดง  นางแบบ 
ปีปฏิบัติงาน: 2539–ปัจจุบัน
ตัวแทน: United Artists Agency Jet Tone Films
ส่วนสูง: 161 cm (5 ft 3 1⁄2 in)
คู่สมรส: ซง จุง-กี  (สมรส 2560; หย่า 2562)

ชื่อเกาหลี
ฮันกึล: 송혜교
ฮันจา: 宋慧敎
อาร์อาร์: Song Hye-gyo 
เอ็มอาร์: Song Hyekyo 
 
เว็บไซต์: songhyekyo.co.kr
ลายมือชื่อ

ซง ฮเย-กโย (เกาหลี: 송혜교; เกิด 22 พฤศจิกายน 2524) เป็นนักแสดงและนางแบบชาวเกาหลีใต้ เธอเริ่มต้นอาชีพด้วยการเป็นนางแบบให้กับบริษัทเอสเคกรุปและเป็นตัวประกอบในละครโรแมนติกดราม่าเรื่อง รักแรกสุดหัวใจ รักสุดท้ายมิอาจลืม ก่อนที่จะประสบความสำเร็จในบทชอย อุน-โซ ในละครเรื่อง รักนี้ชั่วนิรันดร์ ซึ่งจากบทบาทนี้ทำให้ซงได้รับการเสนอชื่อเข้าชิงรางวัลแพ็กซังอาร์ตส์อวอร์ดส์ สาขานักแสดงหญิงหน้าใหม่ยอดเยี่ยม หลังจากนั้นเธอยังประสบความสำเร็จอย่างต่อเนื่องในละครเรื่อง เทหน้าตักรักหมดใจ, สะดุดรักที่พักใจ และ รักนี้ไม่ต้องมีบท
ในปี 2548 ซงแสดงภาพยนตร์เป็นครั้งแรกในภาพยนตร์เรื่อง สะดุดรักกับนายเจี๋ยมเจี๊ยม และได้แสดงนำในภาพยนตร์ย้อนยุคเรื่อง จอมนางสะท้านแผ่นดิน ในปี 2556 ซงยังได้รับคำยกย่องในละครเรื่อง สายลมรักในฤดูหนาว ซึ่งทำให้เธอได้รับรางวัลแดซังจากงานเอแพนสตาร์อวอร์ดส์ รวมถึงเข้าชิงรางวัลแพ็กซังอาร์ตส์อวอร์ดส์และเอสบีเอสดราม่าอวอร์ดส์ ในสาขานักแสดงนำหญิงยอดเยี่ยม ประเภทมินิซีรีส์ขนาดสั้น
หลังจากห่างหายจากการแสดงละครไปนานร่วม 2 ปี ซงกลับมาแสดงละครอีกครั้งในปี 2559 ในละครเรื่อง ชีวิตเพื่อชาติ รักนี้เพื่อเธอ โดยละครเรื่องนี้ประสบความสำเร็จทั่วเอเชียและมีเรตติงสูงเกินกว่าร้อยละ 30 ในรอบกว่า 4 ปี ของละครโทรทัศน์เกาหลี ซึ่งทำให้เธอมีชื่อเสียงในระดับฮันรยู
ประวัติ > ชีวิตช่วงแรก

ซง ฮเย-กโย เกิดเมื่อวันที่ 22 พฤศจิกายน 2524 ที่แทกู ประเทศเกาหลีใต้ ระหว่างที่ซงเกิดนั้น เธอมีอาการป่วยไม่ทราบสาเหตุ แพทย์และพ่อแม่ของเธอคิดว่าเธอมีโอกาสรอดชีวิตน้อยมาก แต่ต่อมาซงฟื้นตัวจากอาการป่วย พ่อและแม่ของเธอจึงไปจดทะเบียนเกิดบุตรในวันที่ 26 กุมภาพันธ์ พ.ศ. 2525 (แทนที่จะเป็นวันเกิดจริงในวันที่ 22 พฤศจิกายน พ.ศ. 2524)  หลังจากนั้นเขาทั้งสองก็แยกทางกัน โดยซงอาศัยอยู่กับแม่ ต่อมา ได้ย้ายไปเขตคังนัม กรุงโซล ที่นั่นเป็นจุดเริ่มต้นทำให้เธอเป็นฟิกเกอร์สเกตขณะกำลังศึกษาอยู่ที่โรงเรียนประถมศึกษาแดโดโซล แต่ถึงกระนั้น เธอก็ตัดสินใจขอลาออกขณะอยู่ในชั้นประถมศึกษาปีที่ 8 แม้ว่าซงมองตัวเองว่าเป็นคนขี้อายและเก็บตัว แต่ครูในโรงเรียนมัธยมจดจำเธอได้ว่า "เธอเป็นเด็กร่าเริง เข้ากับเพื่อน ๆ ของเธอได้ดี และมักเป็นคนมีอารมณ์ที่สดใสตลอด" หลังจากนั้น ซงศึกษาต่อในระดับอุดมศึกษาที่มหาวิทยาลัยเซจง สาขาวิชาศิลปะภาพยนตร์
ประวัติ > 2539–2548: แจ้งเกิดและประสบความสำเร็จ

เมื่อเรียนจบชั้นปีที่สามจากโรงเรียนมัธยมอึนกวังเกิลส์ในปี พ.ศ. 2539 ซงเข้าร่วมประกวดโมเดลทาเลนต์แมนิจเม็นคอนเทสต์ จนได้รับรางวัลชนะเลิศ ซงปรากฏตัวครั้งแรกในฐานะนางแบบให้กับบริษัทเอสเคกรุ๊ปที่ผลิตเครื่องแบบนักเรียน ในปีเดียวกัน เธอมีบทบาทเล็ก ๆ ในละครโทรทัศน์เกาหลีเรื่องแรกคือ รักแรกสุดหัวใจ รักสุดท้ายมิอาจลืม นอกจากนี้ เธอยังปรากฏในละครซิตคอมเรื่อง Soonpoong Clinic อีกด้วย จนกระทั่ง ในปี พ.ศ. 2543 เธอแสดงละครโรแมนติกดราม่าเรื่อง รักนี้ชั่วนิรันดร์ กำกับโดยยุน ซอกโฮ ออกอากาศทางช่องเคบีเอส แสดงนำร่วมกับซง ซึง-ฮ็อนและวอน บิน โดยเป็นเรื่องราวความรักต้องห้ามระหว่างพี่ชายกับน้องสาว รักนี้ชั่วนิรันดร์ ได้รับกระแสตอบรับที่ดีและประสบความสำเร็จอย่างมากมีเรตติงสูงถึงร้อยละ 38.6% และมีผู้ชมมากถึง 46.1% ซึ่งทำให้ละครเรื่องนี้มีเรตติงสูงสุดตลอดกาลอันดับที่ 25 ของสถานีโทรทัศน์เคบีเอสอีกด้วย รวมถึงทำให้ซงมีชื่อเสียงทั้งในเกาหลีและทั่วเอเชีย สำหรับการแสดงจากละครเรื่องนี้ เธอได้รับรางวัลเคบีเอสดราม่าอวอร์ดส์ในสาขาขวัญใจช่างภาพและนักแสดงหญิงยอดนิยม อีกทั้งยังได้รับการเสนอชื่อเข้าชิงรางวัลแพ็กซังอาร์ตส์อวอร์ดส์ในสาขานักแสดงหญิงหน้าใหม่ยอดเยี่ยม
ในปี พ.ศ. 2546 ความนิยมของเธอก็ยิ่งเพิ่มขึ้นเมื่อเธอแสดงร่วมกับอี บย็อง-ฮ็อนในละครเรื่อง เทหน้าตัก รักหมดใจ ปีถัดมา เธอแสดงร่วมกับเรนในละครรักตลกเรื่อง สะดุดรัก ที่พักใจ โดยเป็นเรื่องราวของฮันจีอุน หญิงสาวผู้มีความฝันที่จะเป็นนักเขียนนวนิยายชื่อดัง แต่ด้วยความไว้ใจที่มีต่อเพื่อน จึงทำให้เธอต้องเสียบ้านที่รักมากที่สุดให้กับลียองเจ ซูเปอร์สตาร์ชื่อดัง แต่ก็เกิดเรื่องราววุ่น ๆ มากมาย เมื่อลียองเจตกหลุมรักเธอเข้า ละครเรื่องนี้ ประสบความสำเร็จทางเรตติงโดยได้รับความนิยมในเกาหลีและโซลอันดับ 1 ตั้งแต่ตอนแรกถึงตอนจบ และเป็นผลงานสร้างชื่อให้กับซงอีกครั้ง นับตั้งแต่ละครเรื่อง รักนี้ชั่วนิรันดร์ ในปี พ.ศ. 2543 สำหรับการแสดงจากละครเรื่องนี้ เธอกวาด 3 รางวัลจากเคบีเอสดราม่าอวอร์ดส์ ในสาขาคู่ยอดเยี่ยมร่วมกับเรน นักแสดงหญิงยอดนิยม และยอดเยี่ยมสำหรับนักแสดงหญิง รวมถึงได้รับการเสนอชื่อเข้าชิงรางวัลแพ็กซังอาร์ตส์อวอร์ดส์ในสาขานักแสดงนำหญิงยอดเยี่ยม ประเภทละครโทรทัศน์ แต่พ่ายให้คิม จอง-อึนจากละครเรื่อง ฝันรักปารีส (Lovers in Paris)
หลังจากประสบความสำเร็จทั่วเอเชียของละครเรื่อง สะดุดรัก ที่พักใจ ซงได้แสดงภาพยนตร์ในเกาหลีใต้เป็นครั้งแรกร่วมกับชา แท-ฮย็อน ในภาพยนตร์เรื่อง สะดุดรักกับนายเจี๋ยมเจี๊ยม (รีเมคจากภาพยนตร์เรื่อง พร่ำหัวใจ เพรียกหารักที่กลางโลก) โดยเป็นเรื่องราวความรักของชายหนุ่มและหญิงสาวในช่วงมัธยม ซึ่งในขณะที่ความรักของทั้งสองคนก่อตัวไปด้วยดีแต่แล้วโรคมะเร็งเม็ดเลือดขาวก็ได้พรากชีวิตเธอไปจากเขา ภาพยนตร์เรื่องนี้ได้รับเสียงวิจารณ์ที่ดีแต่ไม่ประสบความสำเร็จบนตารางบ็อกซ์ออฟฟิส ภาพยนตร์เรื่องนี้ได้รับคะแนนความนิยมจากเว็บไซต์รอตเทนโทเมโทส์คิดเป็นร้อยละ 68 ซึ่งจัดอยู่ในระดับ "เฟรช" ส่วนเว็บไซต์อินเทอร์เน็ตมูวีเดตาเบสได้ให้คะแนนภาพยนตร์เรื่องนี้ 7.2 จาก 10 คะแนน สำหรับการแสดงในภาพยนตร์เรื่องนี้ ซงได้รับการเสนอชื่อเข้าชิงรางวัลแพ็กซังอาร์ตส์อวอร์ดส์และรางวัลแกรนด์เบลล์อวอร์ดส์ ในสาขานักแสดงหญิงหน้าใหม่ยอดเยี่ยม ประเภทภาพยนตร์ อีกด้วย
ผลงานการแสดง > ละครโทรทัศน์

| ปี | เรื่อง | บทบาท |
| --- | --- | --- |
| 2539 | รักแรกสุดหัวใจ รักสุดท้ายมิอาจลืม | หนึ่งในนักเรียนที่กำลังเรียนหนังสือของลี ฮโย-คย็อง |
| 2540 | When They Met | นักแสดงเพิ่มเติม |
| 2540 | Happy Morning | โอ เย-บุน |
| 2540–2541 | Wedding Dress | หลานสาว |
| 2541 | Six Siblings | ชเว อึน-ชิล |
| 2541 | One of a Pair | นักแสดงเพิ่มเติม |
| 2541–2543 | Soonpoong Clinic | โอ ฮเย-กโย |
| 2541 | White Nights 3.98 | วัยสาวของฮง ช็อง-ย็อน |
| 2541 | Deadly Eyes | ช็อง-อา |
| 2541–2542 | How Am I? | เย-ริน |
| 2542–2543 | Marching | ซง ฮเย-กโย |
| 2542–2543 | Sweet Bride | น้องสาวของมิน-ฮี |
| 2543 | รักนี้ชั่วนิรันดร์ | ยุน/ชอย อุน-โซ |
| 2544 | Guardian Angel | ช็อง ดา-โซ |
| 2544 | Hotelier | คิม ยุน-ฮี |
| 2546 | เทหน้าตักรักหมดใจ | มิน ซู-ย็อน |
| 2546 | Sunlight Pours Down | จี ย็อน-อู |
| 2547 | สะดุดรักที่พักใจ | ฮัน จี-อึน |
| 2551 | รักนี้ไม่ต้องมีบท | จู จุน-ย็อง |
| 2556 | สายลมรักในฤดูหนาว | โอ ย็อง |
| 2559 | ชีวิตเพื่อชาติ รักนี้เพื่อเธอ | คัง โม-ย็อน |
| 2561–2562 | หัวใจพบรัก | ชา ซู-ฮย็อน |
| 2564 | Now, we are Breaking Up | ฮา ย็อง-อึน |
| 2565 | เดอะกลอรี | มุน ดง-อึน |
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2548 | สะดุดรักกับนายเจี๋ยมเจี๊ยม  | แพ ซู-อึน |
| 2550 | จอมนางสะท้านแผ่นดิน | ฮวัง จิน-อี |
| 2551 | เมกยัวร์เซลฟ์แอตโฮม | ซุกไฮ |
| 2553 | รักแรก รักเธอ รักสุดท้าย | โบ-รา |
| 2554 | Countdown | ผู้หญิงที่น่ารัก (รับเชิญ) |
| 2554 | ลมหายใจรักมิอาจลืม | ดา-แฮ |
| 2556 | ยอดปรมาจารย์ “ยิปมัน” | จาง หย่งเฉิน |
| 2557 | มายบริลเลียนต์ไลฟ์ | มี-รา |
| 2557 | The Crossing: Part 1 | โจว เหยุนเผิน |
| 2558 | The Queens | แอนนี่ |
| 2558 | The Crossing: Part 2 | โจว เหยุนเผิน |
ผลงานการแสดง > มิวสิกวิดีโอ

| ปี | เพลง | ศิลปิน | ร่วมกับ |
| --- | --- | --- | --- |
| 2539 | "This Promise" | คิม ซู-กึน |  |
| 2543 | "Curious Destiny" | ชิน ซ็อง-อู | ชิน ซ็อง-อู |
| 2544 | "Once Upon a Day" | คิม บอม-ซู | ซง ซึง-ฮ็อน, จี จิน-ฮี |
ผลงานการแสดง > พิธีกร

| ปี | รายการ | ร่วมกับ | เครือข่าย |
| --- | --- | --- | --- |
| 2541 | โก! อาวเฮฟเวน |  | เอ็มบีซี |
| 2541 | อินกีกาโย ไลฟ์ 20 | พัก ซู-ฮง | เอสบีเอส |
| 2542–2543 | อาวแฮปปีแซเทอร์เดย์ | พัก ซู-ฮง | เอสบีเอส |
| 2543 | มิวสิกแบงก์ | อี ฮวี-แจ | เคบีเอส |
| 2544 | เอ็มเน็ตเอเชียนมิวสิกอะวอดส์ | ชา แท-ฮย็อน | เอ็มเน็ต |
| 2550 | ชีส์โอลีฟ: ซง ฮเย-กโย อินปารีส |  | โอ'ลีฟ |
ผลงานดนตรี > ซิงเกิล

| ชื่อ | ปี | ตำแหน่งสูงสุดบนชาร์ต> KOR  | ตำแหน่งสูงสุดบนชาร์ต> Hot100K-Pop  | อัลบั้ม |
| --- | --- | --- | --- | --- |
| "สวิตช์: บีไวท์"  (ร้องร่วมกับ จอห์น พัก)  | 2555 | 35 | 22 | ซง ฮเย-กโย เดบิวต์ |
แหล่งข้อมูลอื่น

เว็บไซต์ทางการ (เกาหลี)
ซง ฮเย-กโย ที่อินสตาแกรม
ซง ฮเย-กโย ที่อินเทอร์เน็ตมูวีเดตาเบส
ซง ฮเย-กโย ที่ฮันซีเนมา
จากละครสร้างชื่อเรื่อง รักนี้ชั่วนิรันดร์
ซงในเดือนตุลาคม 2552
ถ้อยคำเอ่อล้นด้วยหัวใจรัก

| ถ้อยคำเอ่อล้นด้วยหัวใจรัก |
| --- | --- |

ญี่ปุ่น: サイダーのように言葉が湧き上がる
เฮปเบิร์น: Cider no Yō ni Kotoba ga Wakiagaru
 
กำกับ: เคียวเฮ อิชิงุโระ
เขียนบท: เคียวเฮ อิชิงุโระ ได ซาโต
นักแสดงนำ: อิจิกาวะ โซเมโงโร ฮานะ ซูงิซากิ เมงุมิ ฮัง นัตสึกิ ฮานาเอะ ยูอิจิโร อูเมฮาระ เมงูมิ นากาจิมะ
กำกับภาพ: โคเฮ ทานาดะ โยชิฮิโระ เซกิยะ
ดนตรีประกอบ: เค็นซูเกะ อูชิโอะ
บริษัทผู้สร้าง: Sublimation Signal.MD 
ผู้จัดจำหน่าย: โชจิกุ (ญี่ปุ่น) เน็ตฟลิกซ์ (นานาชาติ)
วันฉาย: 25 กรกฎาคม พ.ศ. 2563 (เทศกาลภาพยนตร์นานาชาติเซี่ยงไฮ้) 22 กรกฎาคม พ.ศ. 2564
ความยาว: 90 นาที
ประเทศ: ญี่ปุ่น
ภาษา: ญี่ปุ่น
ถ้อยคำเอ่อล้นด้วยหัวใจรัก (ญี่ปุ่น: サイダーのように言葉が湧き上がる; โรมาจิ: Cider no Yō ni Kotoba ga Wakiagaru) ภาพยนตร์อนิเมะญี่ปุ่นแนวโรแมนติก, ตลก, ดรามา ผลิตโดยสตูดิโอ Sublimation และ Signal.MD กำกับโดยเคียวโอ อิชิงุโระ ฉายรอบปฐมทัศน์ในงานเทศกาลภาพยนตร์นานาชาติเซี่ยงไฮ้ปี พ.ศ. 2563 ฉายในโรงภาพยนตร์ประเทศญี่ปุ่นเมื่อวันที่ 22 กรกฎาคม พ.ศ. 2564 และเผยแพร่ระดับนานาชาติทางเน็ตฟลิกซ์ในวันเดียวกัน
นักพากย์

Ichikawa Somegorō VIII รับบท Cherry/Yui Sakura
Hana Sugisaki รับบท Smile/Yuki
Megumi Han รับบท Bieber
Natsuki Hanae รับบท Japan
Yūichirō Umehara รับบท Toughboy
Megumi Nakajima รับบท Julie
Sumire Morohoshi รับบท Marie
Hiroshi Kamiya รับบท Kōichi
Maaya Sakamoto รับบท Maria
Kōichi Yamadera รับบท Mr. Fujiyama
Kikuko Inoue รับบท Tsubasa Fujiyama
แหล่งข้อมูลอื่น

เว็บไซต์ทางการ (ญี่ปุ่น)
ถ้อยคำเอ่อล้นด้วยหัวใจรัก (ภาพยนตร์) ที่เครือข่ายข่าวอนิเมะ
บัณฑิต อึ้งรังษี

| บัณฑิต อึ้งรังษี |
| --- | --- |
เกิด:  (1970-12-07) 7 ธันวาคม ค.ศ. 1970 (53 ปี) จังหวัดสงขลา ประเทศไทย
สัญชาติ: ไทย
การศึกษา: มหาวิทยาลัยมิชิแกน
อาชีพ: วาทยกร
คู่สมรส: แมรี่ อึ้งรังษี   (พ.ศ. 2544)
เว็บไซต์: www.bundit.org
บัณฑิต อึ้งรังษี (ชื่อเล่น : ต้น) (เกิด 7 ธันวาคม พ.ศ. 2513) เป็นวาทยกรชาวไทยที่มีชื่อเสียงในระดับนานาชาติ บัณฑิตเป็นผู้ชนะเลิศ "ร่วม" การแข่งขันมาร์เซล วิล่า (Maazel-Vilar International Conducting Competition)   ซึ่งเป็นการแข่งขันอำนวยเพลงรายการใหญ่ 
ที่คาร์เนกีฮอลล์ นิวยอร์ก สหรัฐอเมริกา เมื่อ พ.ศ. 2545 (มีผู้ชนะสองคน) และมีการจัดขึ้นเพียงครั้งเดียว